НАРЕДБА
ЗА РЕДА ЗА ПРИДОБИВАНЕ, УПРАВЛЕНИЕ  И РАЗПОРЕЖДАНЕ С ОБЩИНСКО ИМУЩЕСТВО НА ОБЩИНА ГУЛНЯЦИ
  

  

ГЛАВА ПЪРВА
ОБЩИ РАЗПОРЕДБИ
  

Чл.1.С тази наредба се определя редът за управление, придобиване и разпореждане с имущество, собственост на Община Гулянци. С наредбата се определят и конкретните правомощия на кмета на общината, кметовете на кметства. 

Чл.2. Наредбата не се прилага за: 

1. общински имоти, предмет на разпореждане по Закона за приватизация и 

след приватизационен контрол; 

2. общинско имущество, включено в капитала на търговски дружества; 

3. предоставяне на концесии върху обекти - публична общинска собственост; 

4. отдаване под наем и продажба на общинските жилища. 

5. създаване, преобразуване и закриване на общински предприятия 

6. паметници на културата - общинска собственост 

Чл.3.(1) Общинската собственост се управлява в интерес на населението в общината и в изпълнение на стратегията и общинския план за развитие, под общото ръководство и контрол на общинския съвет, в съответствие с разпоредбите на ЗОС
 (2) Общинската собственост се използва съобразно предназначението й и за 

нуждите, за които е предоставена. 

Чл.4. (1) Общинската собственост е публична и частна. 

(2) Имотите и вещите, публична общинска собственост, които са престанали да 

имат предназначението по чл.3, ал.2 от ЗОС, се обявяват от ОбС за частна общинска собственост . 

(3) За публична общинска собственост се обявяват имотите и вещите-частна 

общинска собственост, които са придобили предназначението по чл.3,ал.2 от ЗОС. 

(4) Решенията на ОбС по ал.2 се приемат с мнозинство от две трети от общия 

брой на съветниците, а по ал.3 - с мнозинство от повече от половината от общия брой общински съветници. 

(5) Предложенията по предходната алинея се правят в писмена форма от лицата, които имат право да внасят проекти за решения в Общински съвет.Предложението трябва да съдържа: вида и местонахождението на имота, акт за общинска собственост, мотиви, обосноваващи предложението, становище на кмета или кметския наместник на съответното населено място, на чиято територия се намира имота, скица от действащия подробен устройствен план. Предложението се разглежда от съответните постоянни комисии, които изготвят становище и ги внасят за обсъждане на заседание на общински съвет. 

(6) Промяна в предназначението на обекти и имоти – общинска собственост, за което се предвижда  и промяна на собствеността от публична в частна се извършва с решение на ОбС, взето с  мнозинство от две трети от общия брой на общинските съветници
 (7) Промяна в предназначението на общинските имоти, което не води до 

промяна в характера на собствеността от публична в частна, се извършва с решение на общинския съвет, взето с обикновено мнозинство. 

(8) Имотите и вещите, частна общинска собственост, могат да бъдат обект на 

разпореждане. За тях се прилагат общите разпоредби за собствеността, освен ако в закон е предвидено друго. 

(9) Застроените имоти - публична общинска собственост, задължително се застраховат. Общински съвет определя имотите, извън тия от публичната общинска собственост, които подлежат на задължително застраховане. 

Чл.5. (1) Общинският съвет определя имотите на територията на общината, извън имотите, предназначени за изпълнение на функциите на органите на местното самоуправление и местната администрация, които се предоставят за управление на съответните кметове на кметства и кметски наместничества. 

(2) При продажба или отдаване под наем на имотите, предоставени за управление на кметове на кметства или кметски наместничества, не по-малко от 30 на сто от средствата, придобити от продажбата или от отдаването под наем, се превеждат по сметка на кметството или на кметското наместничество по местонахождението на съответния имот и се използват за изпълнение на дейности от местно значение, определени от общинския съвет. 

Чл.6. (1) Общинският съвет приема стратегия за управление на общинската собственост за срока на мандата си по предложение на кмета на общината. Стратегията определя политиката за развитие на общинската собственост и стопанската дейност на общината и съдържа: 

1.основните цели, принципи и приоритети за придобиване, управление и 

разпореждане с имотите - общинска собственост; 

2.основните характеристики на отделните видове имоти, които могат да се 

предоставят под наем или да бъдат предмет на разпореждане; 

3.нуждите на общината от нови имоти и способите за тяхното придобиване; 

4.други данни, определени от общинския съвет. 

(2) В изпълнение на стратегията по ал. 1 общинският съвет приема годишна 

програма за управление и разпореждане с имотите - общинска собственост, по 

предложение на кмета на общината. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. 
(3) Програмата е в съответствие с Актуализирания общински план за развитие на Община Гулянци за периода 2011-2013г. и съдържа:

1. прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;

2.  описание на имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права, за публично-частно партньорство или за предоставяне на концесия;

3. описание на имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;

4. описание на имотите, които общината има намерение да придобие в собственост, и способите за тяхното придобиване;

5. обектите, за изграждането на които е необходимо отчуждаване на частни имоти; 

6.обектите по т. 5 от първостепенно значение;

7.  други данни, определени от общинския съвет.

(4) Стратегията по ал. 1 и програмата по ал. 2, както и промените в тях се обявяват на населението по ред, определен в тази наредба  и се публикуват и на интернет страницата на общината. 

(5) Актовете на общинския съвет и на кмета за придобиване, управление и разпореждане с имоти и вещи - общинска собственост, подлежат на контрол и могат да бъдат оспорвани по реда на чл. 45 от Закона за местното самоуправление и местната администрация, освен в случаите по Закона за публично-частното партньорство.

(6)  Областният управител има право да оспорва решенията на общинските съвети, приети в процедура за определяне на частен партньор или на концесионер, при условията и по реда на Закона за обществените поръчки, съответно на Закона за концесиите. 

Чл. 7 (1 ) Общината удостоверява възникването, изменението и погасяването на правото си на собственост върху имоти с акт за общинска собственост.

(2)Актът за общинска собственост е официален документ, съставен от длъжностно лице по ред и форма, определени в закона.

(3) Актът за общинска собственост няма право пораждащо действие.

(4) В Общината се създават и поддържат следните  публични регистри:

А) главен регистър на публичната общинска собственост, в който са включени всички съставени актове за публична собственост;

Б) ) главен регистър на частната общинска собственост, в който са включени всички съставени актове за частна собственост

В) Регистър на разпоредителните сделки с имоти общинска собственост по изискване на наредбата на МРРБ 

(5) Актуализирането на информацията се извършва  чрез програмни продукти под общото ръководство и контрол на Кмета на Общината

Чл.8. (1) Всяко лице може да получи справка по актовите книги за общинска собственост срещу заплащане по цени , определени в наредбата за местните такси и цени на услуги 

(2) В случаите, когато се налага справка по досието към акта за общинска 

собственост или се иска писмено удостоверение за наличието на определени 

документи или обстоятелства, лицето подава писмено заявление за справка, срещу заплащане на услугата съгласно наредба, определена от общинския съвет. 

(3) В 2-седмичен срок от датата на подаване на заявлението по ал. 2 отдел "Управление на общинската собственост" издава служебно удостоверение, копие от искания документ или мотивиран отказ. 

ГЛАВА ВТОРА
ПРИДОБИВАНЕ НА ИМОТИ И ВЕЩИ

Чл.9. Общината придобива право на собственост и ограничени вещни права чрез правна сделка, по давност или по друг начин, определен в закон. 

Чл.10. Общината придобива възмездно право на собственост и ограничени вещни права след решение на общинския съвет в следните случаи: 

1. покупко-продажба на имоти или части от тях
2. замяна на имот - частна общинска собственост, с имот - собственост на 

физически и/или юридически лица
3. чрез делба; 

4. отчуждаване на имоти - частна собственост; 

5. учредяване в полза на общината на ограничени вещни права по силата на правна сделка; 

6. срещу учредено право на строеж или на друго ограничено вещно право върху имот - общинска собственост; 

7. замяна на право на строеж върху имот - общинска собственост, с имот - собственост на физически и/или юридически лица; 

8. чрез предоставяне на Общината, с акт на компетентен държавен орган. 

9. по давност

Чл.11. (1) Общината придобива безвъзмездно право на собственост и ограничени вещни права чрез дарения и завещания, които се приемат от кмета на общината, при условията на чл.61 (2) от Закона за наследството. 

(2) Кметът на Общината или упълномощено от него длъжностно лице съставя и води публичен регистър за всички дарения. Регистърът съдържа номер по ред, номер на договор, стойност на дарението.След писмено съгласие на дарителя в регистъра може да се впише неговото име/фирма/. 

(3) Дарения не се приемат от лице, което участва в обявени от Общината търгове или конкурси или са в процедура по предоставяне на услуги или права от страна на  Общината в негова полза. 

(4) Когато дарението е безвъзмездно, предоставяне на услуги чрез изпълнение на строителни и монтажни работи, поддръжка, ремонт или разрушаване на сгради, почистване, озеленяване и други благоустройствени мероприятия Кметът на Общината приема дарението с писмен договор и констативен протокол за извършената услуга. Стойността на дарението се удостоверява с финансово - счетоводни документи, които се прилагат към договора за дарение. 

Чл.12. Договорите за доставка на машини, съоръжения, технологично оборудване, транспортни средства и други дълготрайни активи се сключват от  кмета на общината в рамките на предвидените по бюджета средства, при спазване разпоредбите на Закона за обществените поръчки и подзаконовите актове по неговото приложение. 

Чл.13. (1) Вещите, необходими за административните и стопанските нужди на общината, се закупуват от кмета или упълномощени от него длъжностни лица. 

(2) Вещите, необходими за административните и стопанските нужди на звената, работещи на самостоятелна бюджетна сметка, се закупуват от ръководителя на звеното. 

Чл.14. (1) Преди позоваване на изтекъл давностен срок по чл.67, ал.1 от Закона за собствеността Кметът на Общината определя комисия, която следва да установи, че в парцела няма започнало фактическо строителство въз основа на одобрен архитектурен проект, издадено разрешение за строеж и протокол за строителна линия. 

(2) Въз основа на протокола на комисията, установила наличието на предпоставките по чл. 67, ал. 1 от Закона за собствеността, кметът на общината издава заповед за изземване на имота. 

Чл.15. (1) Общината може да придобие право на собственост върху имот с непрекъснато и необезпокоявано владение в продължение на 10 години. 

(2) Решението за позоваване на придобивна давност се взема от Общински съвет след предоставен протокол от комисия, назначена от Кмета на Общината. С протокола се удостоверява, че е изтекъл 10-годишен давностен срок, през които непрекъснато и необезпокоявано Общината е владеела и стопанисвала съответния имот и се представят доказателства. 

ГЛАВА ТРЕТА
РАЗДЕЛ І
УПРАВЛЕНИЕ НА ИМОТИ - ПУБЛИЧНА ОБЩИНСКА СОБСТВЕНОСТ
  

Чл.16. (1) Кметът на Общината управлява имотите, предназначени за осъществяване функциите на Общинския съвет и общинската администрация. 

(2) Кметовете на кметства управляват имотите, предназначени за осъществяване функциите на кметствата. 

(3) Ръководителите на юридическите лица и на звената на бюджетна издръжка управляват предоставените им от общинския съвет имоти за безвъзмездно ползване. 

(4) Имотите и вещите- общинска собственост, които не са предоставени за управление на други лица, се управляват от Кмета на Общината 

(5) Кметът на Общината упражнява контрол по управлението на имотите по ал.2 и ал.3. 

Чл.17. (1) Ръководителите на организациите или на юридическите лица, които са на бюджетна издръжка, различна от общинския бюджет осъществяват управлението на публичната общинска собственост от свое име, за своя сметка и на своя отговорност в рамките на действащата нормативна уредба. 

(2) Ръководителите на организациите или на юридическите лица, които са на бюджетна издръжка, осъществяват управлението на публичната общинска собственост в рамките на предвидените в техните бюджетни средства. 

Чл.18. (1) Имотите и вещите публична общинска собственост не могат да се отчуждават и прехвърлят в собственост на трети лица. Имоти - публична общинска собственост могат да се обременяват с ограничени вещни права само в случаите определени със закон. Имотите и вещите - публична общинска собственост, земите от общинския поземлен фонд и горските територии - общинска собственост, не могат да се придобиват по давност. 

(2)  В случай на неизпълнение на ал.1, кметът на Общината издава заповед за отнемане на имота. 

Чл.19. (1) Управлението върху имоти и вещи - публична общинска собственост, включва правото на юридическите лица на бюджетна издръжка да ги владеят от името на общината за своя сметка и на своя отговорност . 

(2) Имотите и вещите по ал.1 се завеждат по балансите на юридическите лица на бюджетна издръжка в едномесечен срок от съставянето на протокола за предаване- приемане на имота и всички разходи във връзка с управлението, включително и разходите за текущ и основен ремонт, извършени със съгласието на общината, застраховки, данъци, такси и консумативи са за сметка на ползвателя 

Чл.20./Нова Решение № 538/23.11.2018 г/ (1) Свободни имоти или части от тях - публична общинска собственост, могат да се отдадат под наем за срок до 10 години, след решение на ОбС. Части от имоти - публична общинска собственост, които са предоставени за управление могат да се отдават под наем при условие, че наемането им не пречи на дейността на лицата, които ги управляват. 

(2) Отдаването под наем на имотите по ал.1 се осъществява след провеждане на публичен търг или публично оповестен конкурс.

 (3) Въз основа на резултатите от търга или конкурса Кмета на Общината издава заповед и сключва договор за наем. 

 (4) С решение на общинския съвет имоти по ал. 1 могат да се отдават под наем без търг или конкурс за здравни, образователни и социални дейности за задоволяване на съответните нужди на населението, както и на юридически лица с нестопанска цел, осъществяващи дейност в обществена полза, по ред, определен в настоящата наредба. По този ред на търговски дружества могат да се отдават под наем поземлени имоти, необходими като терени за временно използване, за спомагателни и допълнителни площадки, комуникации и други, свързани с изграждането, ремонта и поддържането на обекти на техническата инфраструктура, за срока на ремонтно-строителните дейности. Въз основа на решението на общинския съвет се сключва договор за наем от кмета на общината или от оправомощено от него длъжностно лице
Чл.21. По реда на чл.19 могат да се отдават свободни терени - публична общинска собственост за разполагане на преместваеми съоръжения по смисъла на чл.56 ал.1 от ЗУТ при условия и по ред, установен с  Наредбата за реда и условията за поставяне   на преместваеми съоръжения на територията на Община Гулянци , въз основа на схема, одобрена от главния архитект на общината. 

  

РАЗДЕЛ ІІ
УПРАВЛЕНИЕ НА ИМОТИ -ЧАСТНА ОБЩИНСКА СОБСТВЕНОСТ

Чл.22. (1) Кметът на Общината ръководи и  контролира управлението на имоти - частна общинска собственост. 

(2) Кметовете на кметства и кметските наместници стопанисват имотите по ал.1, намиращи на територията на съответното селище, като управлението се осъществява от Кмета на Общината , освен в случаите в които кмета на общината е упълномощил изрично кмета или кметския наместник.
 (3) Ръководителите на организациите и юридическите лица на бюджетна издръжка, както и на общинските предприятия организират и осъществяват управлението на имотите - частна общинска собственост, предоставени им безвъзмездно за срок не по-дълъг от 10 години  за осъществяването на техните функции.
 (4) Поддържането и ремонта на имотите и вещите - частна общинска собственост се извършва от наемателите и ползвателите им в съответствие с разпоредбите на ЗЗД. 

(5) Когато нуждата от имот - частна общинска собственост отпадне, правото на управление се отнема със заповед на кмета на Общината 

Чл.23. (1) Недвижими имоти или части от тях-частна общинска собственост се отдават под наем до десет години от Кмета на Общината след провеждане на публичен търг или публично оповестен конкурс, освен ако в закон е предвидено предоставянето под наем да се извършва без търг или конкурс, по начални цени без ДДС, определени с Тарифа  за определяне на наемните цени на общинско имущество за отдаване под наем на общински обекти.
(2) При обявяването на началните цени за отдаването на имотите под наем в регулацията на населените места върху определената по Тарифата за определяне на наемните цени на общинско имущество  цена се начислява ДДС в размер на 20% 

 (3) В условията на търга или конкурса могат да бъдат установени изисквания за осъществяване на точно определени производствени или стопански дейности в отдаваните под наем помещения, както и за не променяне характера на тези дейности за определен срок. 
(4) Търгът или конкурсът се провежда по процедура за търг или конкурс, установени с Наредбата за реда и условията за провеждане на търгове и конкурси за отдаване под наем и разпореждане с общинско имущество. 

(5) Имотите по чл.22,ал.2, които са предоставени за управление от кметовете на кметства,се отдават под наем чрез търг или конкурс при задължително участие в комисията на Кмета на кметството или на оправомощено от него длъжностно лице. 

(6) С решение на ОбС поземлени имоти  могат да се отдават под наем без търг или конкурс на търговски дружества , необходими като терени за временно ползване,за спомагателни и допълнителни площадки, комуникации и други, свързани с изграждането,ремонта и поддържането на обекти на техническата инфраструктура, за срока на строително-ремонтните дейности.Въз основа на решението на ОбС се сключва договор за наем от кмета на общината или оправомощено от него лице. 

(7)Въз основа на резултатите от търга или конкурса Кмета на Общината издава заповед и сключва договор за наем. 

Чл.24. (1) Отдаването под наем на общински терени за поставяне на павилиони за търговска дейност, по схема , одобрена от главния архитект на общината се извършва след търг или конкурс, който се провежда по реда на Наредбата за реда и условията за провеждане на търгове и конкурси за отдаване под наем и разпореждане с общинско имущество 

(2) Въз основа на резултатите от търга или конкурса Кмета на Общината издава заповед и сключва договор за наем, за срок до 10  години.  

Чл.25. (1) С решение на Общинския съвет могат да се отдават под наем свободни недвижими имоти в регулацията и извън регулацията на населените места или части от тях - частна общинска собственост, без търг или конкурс в случаите ;

1.за здравни, образователни и социални дейности за задоволяване на съответните нужди на населението

2. на юридически лица с нестопанска цел, осъществяващи дейност в обществена полза като с предимство се ползват лицата, които ще реализират проекти на територията на общината от взаимен интерес за срок определен в решението на ОбС.

3. на юридически лица – поземлени имоти , които са необходими като терени за временно изграждане на площадки и комуникации, свързани с изграждането и поддържането на обекти от техническата инфраструктура, за срока определен в решението на ОбС.

4. на други лица и в други случаи , определени със закон.

 (2) Желаещите да бъдат настанени по реда на  ал.1, подават молба до Кмета на Общината, в която се посочва: 

1. Трите имена и адреса на управомощеното лицето, подало молбата копие на акта за регистрация на юридическото лице. 

2. Заверено копие от решението за регистрация в Централния регистър към Министерство на правосъдието 

3. Помещението, в което се иска настаняването; 

4. Подробно описание на дейностите, които ще бъдат осъществявани в помещението по т. 2; 

5. Срока, за който се иска настаняване; 

6. Декларация, че лицето не притежава в собственост годни за постоянно ползуване помещения от вида на това, в което се иска настаняване. 

(3) След подаване на молбата длъжностно лице определено от кмета на общината извършва проверка за наличието на публични общински или частни вземания дължими от юридическото лице с нестопанска цел. 

(4) При необходимост от лицето, подало молбата,могат да бъдат изискани и допълнителни документи, необходими за неговото настаняване в съответствие с изискванията на закона 

(5) Въз основа на решението се сключва договор за наем с Кмета на Общината или с упълномощено от него лице при условия и наемна цена, определени в решението на ОбС за срок не по-дълъг от пет   години., освен ако ОбС не реши друго. 

Чл.26. (1) Свободни жилищни и нежилищни имоти - частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем на трети лица. 

(2) Отдаването под наем на имоти по ал.1 за нуждите на общинските ръководства на политическите партии, отговарящи на условията, предвидени в Закона за политическите партии, се извършва със заповед  от Кмета на общината без търг и конкурс.   

(3) Исканията за настаняване в имотите по ал.1 се отправят до Кмета на Общината и следва да съдържат: 

1. Регистрация на политическата партия (коалиция); 

2. Документ за легитимност на представляващите политическата партия (коалиция); 

3. Справка-декларация за помещения и имоти, които местното ръководство на политическата партия (коалиция) ползва под наем на територията на Общината и правното основание за това; 

4. Декларация от политическата партия (коалиция), че предоставения под наем имот - частна общинска собственост ще се ползва само по предназначение - за клубна база; няма да се преотдава под наем, да се преотстъпва за ползване. 

(4). Декларация за финансовото състояние на местната структура на партията или организацията, от която да е видно, че е възможно заплащането на наема и издръжката по договор на исканото помещение. 

(5) Когато с оглед представените доказателства Кметът на Общината установи, че искането е основателно и е налице подходящ свободен имот-частна общинска собственост, издава заповед за настаняване въз основа на която се сключва договор за наем със срок до 5 години , освен ако ОбС не реши друго
(6) Предоставените имоти на политически партии не могат да се пренаемат , да се преотстъпват за ползване , да се ползват  съвместно по договор с трети лица, както и да се ползват за стопанска дейност. 

(7) Не се предоставят помещения на организации по ал.1 , които имат задължения към общината, произтичащи от ползване на други общински имоти. 

Чл.27. (1) Кметът на Общината предоставя помещения за нуждите на общинските ръководства на синдикалните организации, които отговарят на изискванията на чл.49 от Кодекса на труда. 

(2) Договорите по предходната алинея се сключват за срок от пет години . 

Чл.28. (1) Незастроените парцели или части от парцели (дворове) в населените места, както и незастроените неземеделски имоти или части от имоти извън населените места (дворове) се отдават под наем от Кмета на Общината по предложения на кметовете на населените места след провеждане на търг или конкурс по начални цени, определени с Тарифа  за определяне на наемните цени на общинско имущество . 

(2) Въз основа на резултатите от търга или конкурса  Кмета на Общината издава заповед и сключва договор за наем . 

(3) Пустеещи терени, отредени за озеленяване в регулацията на населените места могат да се отдават под наем по реда на предходните алинеи  до възникване на възможност  Общината да изпълни мероприятието, отредено с регулационния план на селищата. 

 Чл.29. (1) Срокът на договорите за отдаване под наем на нежилищните недвижими имоти - частна общинска собственост, независимо от реда на тяхното отдаване, не може да бъде по-дълъг от 10 години. 

Чл.30. (1) Неразделна част от всеки договор за наем е опис на всички "движими и трайно прикрепени вещи. Описът се изготвя съвместно от технически лица на Общината и на наемателя и се подписва задължително от двете договарящи се страни. 

(2) Липсващите, унищожени или непоправимо повредените вещи, независимо от причината, при прекратяване на договора се заплащат от наемателя по сметка на Общината като нови, по действащи пазарни цени за същите или сродни вещи в момента на прекратяване на договора. Препоръчително е вещите да бъдат застраховани за сметка на наемателя. 

(3) Движими вещи, присъщи на помещението или трайно прикрепени в него, собственост на наемателя, могат да бъдат изкупени или заменени от Общината при прекратяване на договора, по пазарната им стойност в момента. 

(4) Стойността на вещите по ал.3 може да служи, по решение на Общинския съвет и като погасителна стойност на неплатени задължения на наемателя към Общината. Тази хипотеза може да се приложи, само ако са изчерпани всички възможности за парично погасяване на задълженията; 

Чл.31. Текущите и основните ремонти на отдадените под наем нежилищни недвижими имоти - частна общинска собственост са за сметка на наемателя; 

Чл.32. (1) За всяко отдаване под наем на имот частна общинска собственост, Кметът на Общината издава заповед,след провеждане на съответната процедура ,  в която се описват: 
1. наименованието на наемателя; 

2. основанията за отдаване под наем; 

3. предназначението на имота; 

4. вида и местоположението му; 

5. срока на отдаване; 

6. наемната цена и начина на нейното индексиране; 

7. наличието или не на движими вещи и начина на тяхното предоставяне; 

8. други допълнителни факти, ако има такива; 

(2) След издаването на заповедта на Кмета, бъдещият наемател е длъжен да внесе депозитна вноска в троен размер от договорената месечна наемна цена. Тази сума служи за погасяване на задължения по договора. 

(3) В 7-дневен срок след представяне на документ за извършено плащане по ал.2, Кмета на Общината или упълномощено от него лице, сключва договор за наем. 

(4) След издаването на заповедта на Кмета за земеделски земи, извън регулацията на населените места , наемателят заплаща наемната цена в момента на подписването на договора. 

 (5) При забавяне от страна на наемателя на плащането на наемната  цена той дължи законна лихва за забава,определена съгласно Постановление на Министерски съвет № 72/1994 год. за определяне на законната лихва по просрочени задължения в левове и валута  за всеки просрочен ден. 

(6) Предоставянето на имота на наемателя става в 7 дневен срок от подписването на договора и описа на предоставените движими вещи, ако има такива. Предаването се извършва с приемно-предавателен протокол, описващ подробно състоянието на имота и подписан от упълномощен общински служител и от наемателя или упълномощено от него лице. 

 (7) Отдадените под наем имоти частна общинска собственост не могат да се преотдават, да се преотстъпват, да се ползват по договор за съвместна дейност с трети лица или не по предназначение, освен с писменото изрично съгласие на наемодателя. 

Чл.33. (1) Наемните отношения се прекратяват със заповед на Кмета на Общината по реда на чл.15 от ЗОС. Договорът се прекратява, ако е констатирано дори само едно основание от фиксираните в чл.46 от ЗОС. 

 (2) Заповед на Кмета на Общината по реда на чл.18 от ЗОС за освобождаване на заеманите помещения се издава в следните случаи: 

1. Когато е налице потребност от неотложно настаняване на юридически лица на бюджетна издръжка при настъпили извънредни обстоятелства; 

2. При извършване на основен ремонт на помещенията по чл. 3, ал. 2, т. 2 от ЗОС, ако настанените в тях служби не могат да бъдат пренасочени временно в други общински сгради. 

(3) Помещенията по ал.2 се освобождават в срок от три месеца от връчване на съобщението за освобождаване 

Чл.34. 0бщинските фирми и дружества с над 50 на сто общинско участие могат да отдават обекти под наем, включени в състава на дълготрайните им материални активи по цени не по-ниски от определените с решение на Общинския съвет и  по ред, определен в Наредбата за провеждане на търгове и конкурси. 

   

РАЗДЕЛ ІІІ
УПРАВЛЕНИЕ НА ДВИЖИМИ ВЕЩИ -ЧАСТНА ОБЩИНСКА СОБСТВЕНОСТ
  

Чл.35. (1) Вещите - общинска собственост се управляват в интерес на населението на Общината и с грижата на добър стопанин. 

(2) Общото ръководство и контрол по управлението на вещите - общинска собственост се осъществява от Кмета на Общината. 

Чл.36. (1) Вещите -  частна общинска собственост предназначени и предоставени за нуждите на Общинския съвет и общинската администрация се управляват от Кмета на Общината. 

(2) Вещите, частна общинска собственост, предназначени и предоставени за нуждите на общинската администрация в кметствата, се управляват от Кмета на съответното  кметството. 

(3) Вещите - частна общинска собственост, предназначени и предоставени за нуждите на юридически лица или други организации на общинска бюджетна издръжка, се управляват от ръководителите на съответните звена. 

(4) Новопридобитите вещи - частна общинска собственост, се управляват от Кмета на Общината, освен ако в акта за придобиването им е постановено друго. 

Чл.37. Предоставянето за управление и ползване на вещи - частна общинска собственост, придобити на основание чл.89 от ЗС, се извършва от Кмета на Общината, след получаването, оценяването и вписването им в счетоводните книги на Общината. 

Чл.38. (1) Предоставянето за ползване на вещи - частна общинска собственост се извършва със заповед на Кмета на Общината. 

(2) Когато вещите са предоставени със заповед на Кмета на Общината за административните нужди на кметството, те не могат да се предоставят от Кмета на кметството на други юридически лица или организации на общинска бюджетна издръжка. 

(3) Вещи - частна общинска собственост предоставени по този раздел безвъзмездно за ползване на юридически лица или организации на общинска, бюджетна издръжка не могат да се предоставят под наем, да се преотстъпват за ползване и да се ползват съвместно по договор с трети лица. 

(4) В случай на установено нарушение по горната алинея, предоставените вещи се отнемат със заповед на Кмета на общината. Заповедта има действие и  прекратява  договора с лицето, на което са преотспъпени права." 

Чл.39. (1) В заповедта по предходния член се определя задължително начина на предоставяне-възмездно или безвъзмездно. 

(2) На организации и юридически лица на общинска бюджетна издръжка ползването на движими вещи-частна общинска собственост се предоставят безвъзмездно. 

(3) Въз основа на заповедта за предоставяне се съставя протокол-опис за фактическото предаване на вещите. 

(4) От датата на протокол-описа вещите се отписват от счетоводните книги на предаващата организация и се записват в счетоводните книги на приобретателя на правото на ползване. 

Чл.40. Когато необходимостта от вещите е отпаднала или те се използват в нарушение на забраните по чл.37, ал.3 от Наредбата правото на ползване се прекратява със заповед на Кмета на Общината и се предоставя на друга организация или юридическо лице на общинска бюджетна издръжка по реда на този раздел. 

    

ГЛАВА ЧЕТВЪРТА
РАЗПОРЕЖДАНЕ С ИМОТИ И ВЕЩИ - ЧАСТНА ОБЩИНСКА СОБСТВЕНОСТ
РАЗДЕЛ І
ОБЩИ  РАЗПОРЕДБИ

 Чл.41. (1) Разпореждането с недвижими имоти - частна общинска собственост се осъществява под общото ръководство и контрол на общинския съвет, чрез : 

1.Продажба на имоти или на идеални части от тях; 

2.Замяна на недвижими имоти или на идеални части от тях и на вещни права върху тях; 

3.Учредяване право на строеж, надстрояване и пристрояване - възмездно или безвъзмездно; 

4.Учредяване на вещно право на ползване - възмездно или безвъзмездно; 

5.Апортиране на собственост и вещни права върху имоти в капитала на търговски дружества; 

6.Делба; 

7.Премахване на сгради, постройки и съоръжения; 

8. Сделки по чл.15, ал.3 и чл.17, ал.3 от Закона за устройство на територията; 

9. По силата на закон. 

(2) Разпореждането с вещи - частна общинска собственост се осъществява чрез: 

1.Продажба; 

2.Замяна; 

3.Предоставяне на  право на ползване; 

4.Дарение; 

5.Бракуване. 

Чл.42. (1)   След извършването на разпоредителната сделка се подписва договор в писмена форма от Кмета на Общината , като задължително се вписват в службата по вписвания на  РС Никопол. Вписването на договора при продажба или замяна се извършва за сметка на страната инициатор на сделката  
(2) Заплащането на дължимите държавни такси се извършва от страната, инициатор на сделката. 

(3) При продажба или отдаване под наем на имотите по ал.1, не по-малко от  тридесет на сто от продажната цена се предоставя по бюджета на кметството, на чиято територия се намира имота, за изпълнение на дейности с местно значение,определени от Общинския съвет.Кметовете на кметства или определени от тях служители се включват в състава на комисиите по провеждане на търговете или конкурсите. 

Чл.43. (1) При разпореждане с имот /продажба , делба, замяна /, физическите и юридическите лица заплащат на Общината освен продажната цена на имота и следните суми: 

1. За изготвяне на съответния договор сумата, предвидена в Наредбата за администрирането на местните такси и цени на услуги на територията на Община Гулянци

2. Данък , определен в Наредбата за местните данъци  и такси при придобиване на имущество , а именно касаещо:

· стойността на имота, предмет на продажба, съответно на ограничено вещно право,което се учредява; 

· по-голямата стойност на имота при замяна; 

· стойността на реалния дял, който се получава при делба; 

3. При подаване на заявление в Община Гулянци за разпореждане с недвижими имоти частна общинска собственост или движими вещи, заявителите внасят за всеки от имотите или вещите подлежащи на оценка, предварително цената за извършване на оценката от лицензиран оценител, в размера, който е договорен с оценителя: 

(2)Стойността на оценката  не се възстановява на заявителя, ако същият се е отказал от участие  или не е представил необходимите документи за участие в проведената процедура за разпореждане със съответния недвижим имот или движима вещ и процедурата е приключила без да се извърши разпореждане със съответния имот или вещ. 

(3)Стойността на оценката   се възстановява на заявителя, в случай че ОбС Гулянци не вземе решение за разпореждане с имота.

(4) Когато не са налице основанията по предходната алинея, внесеният депозит се възстановява на заявителя след приключване на процедурата за разпореждане със съответния недвижим имот или движима вещ. 

(5) Вписването на договорите, с които се осъществява разпореждане с недвижими имоти - частна общинска собственост се извършва от лицето, придобило имота или вещното право., в седемдневен срок от подписване на договора. 

 Чл.44 (1) Общината може да внася свободни имоти и вещи или вещни права върху имоти, частна общинска собственост, като непарична вноска в капитала на търговски дружества при условия и по ред, определени в тази наредба, след решение на общинския съвет, прието с мнозинство от две трети от общия брой на общинските съветници. Когато общината не е едноличен собственик на капитала на търговското дружество и другият съдружник/акционер не е държавата, друга община или публичноправна организация, непарична вноска в капитала се извършва само когато останалите съдружници  или акционери са определени по чл. 51а, ал. 1 от ЗОС. 

(2) Търговските дружества с общинско участие в капитала могат да отдават под наем имоти или части от тях, внесени от общината като непарична вноска в капитала им, или да ограничават вещни права върху такива имоти чрез публичен търг или публично оповестен конкурс по ред, определен в наредбата по чл. 51а, ал. 4 от ЗОС. Срокът на договорите за наем и за правото на ползване за тези имоти не може да бъде по-дълъг от 10 години. Този ред и срок не се прилагат в случаите на Закона за концесиите и Закона за публично-частното партньорство.

(3)  Капиталът на едноличните търговски дружества с общинско участие може да се намалява със стойността на имоти и вещи или вещни права, които са внесени като непарична вноска в капитала им, въз основа на решение на общинския съвет.

(4) Имотите и вещите, със стойността на които е намален капиталът на едноличните търговски дружества с общинско участие, придобиват статут на частна общинска собственост от влизането в сила на решението по ал. 3 и се управляват по ред, определен от общинския съвет 

Чл.45. Принудителното отчуждаване на имоти частна общинска собственост за общински нужди става по реда на глава трета от ЗОС 

Чл.46. (1) Продажбата на движими вещи, които не са необходими за дейността на Общината  се осъществява чрез търг. 

(2) Замяна на движими вещи става с договор, сключен с Кмета на Общината по реда и условията на Закона за задълженията и договорите. 

(3) Възмездно право на ползване върху движими вещи се предоставят от Кмета на Общината със заповед и договор. 

(4) Безвъзмездно право на ползване върху движимите вещи се предоставя от Кмета на Общината на организации и лица на бюджетна издръжка. 

РАЗДЕЛ ІІ
разпореждане с имоти и вещи – частна общинска собственост
 Чл.47. (1) Разпореждането с имоти - частна общинска собственост се извършва с решение на ОбС. Предложението за разпореждане се внася от Кмета на Общината и трябва  да бъде окомплектовано със: 

1. Описание на недвижимия имот - местонахождение, начин на трайно ползване , категория на земята ,за имоти извън регулацията на населените места и предназначение, градоустройствен статут, благоустройствени показатели, фактическо състояние на имотите в регулацията на населените места ; 

2. Точни причини, налагащи вземането на решение за разпореждането; 

3. Начина на разпореждане с имота - търг или конкурс ; 

4. Други условия на бъдещата сделка - срок, начин на плащане и др. 

(2) Освен посочените в ал.1 документи към предложението се прилагат: 

 Буква."А".  За недвижими имоти в регулация 

1.Акт за общинска собственост 

2.Скица на имота 

3.Фактическо състояние на имота- предназначение,градоустройствен статут,благоустройствени показатели. 

 Буква"Б".  За недвижими имоти извън регулация 

1.Акт за общинска собственост 

2.Скица на имота/НТП, категория, площ на имота, дка/ 

Буква "В". Общи показатели" 

1.Молба от физическото или юридическото лице,пожелало разпореждането. 

2.Оценка  изготвена от оценител на имоти. 

3.Данъчни оценки на имотите. 

(3)  Разпоредителните сделки с имоти или с вещни права върху имоти - общинска собственост, се извършват по пазарни цени, но не по-ниски от данъчните им оценки. Пазарните цени на имотите и на вещните права се определят от общинския съвет въз основа на пазарни оценки, изготвени от оценители, определени по реда на чл. 22, ал. 3 от ЗОС, освен ако в закон е предвидено друго.  Пазарните цени , определени от ОбС се обявяват за начални продажни цени.
 (4) В случаите по ал.3 не се допуска заплащането на цената-изяло или частично-с компесаторни инструменти. 

Чл.48.  Общинският съвет разглежда предложението и взема решение. С решението за извършване на разпоредителна сделка, на Кмета на Общината се възлага осъществяването на всички дейности, необходими за нейното правилно и законосъобразно изпълнение. 

Чл.49.(1) Продажбата на недвижими нежилищни имоти - частна общинска собственост се извършва след решение на  Общинския съвет, след провеждане на публичен търг или публично оповестен конкурс по пазарни цени, но не по-ниски от данъчните им . Пазарните цени на имотите и на вещните права се определят от общинския съвет въз основа на пазарни оценки, изготвени от оценители, освен ако в закон е предвидено друго. Началните цени при провеждане на търгове или конкурси за разпореждане с имоти или с вещни права върху имоти - общинска собственост, не могат да бъдат по-ниски от цените, определени от общинския съвет..

 (2) В изпълнение на решението на Общинския съвет, Кметът на Общината издава заповед за провеждане на явен или таен търг или конкурс, в съответствие с решението на ОбС. Заповедта съдържа всички задължителни изисквания за провеждане на търгове и конкурси, както и всички конкретни изисквания на Общинския съвет към сделката , ако има такива. 

(3) Търгът или конкурсът се провеждат съгласно разпоредбите на Наредбата за реда и условията за провеждане на търгове и конкурси за отдаване под наем и разпореждане с общинско имущество; 

(4) След провеждането на процедурата - търг или конкурс, Кметът на Общината издава заповед която може да се обжалва по реда  на АПК. 

(5) Заповедта на Кмета е основание за сключване на договор в установения срок. 

(6) В общината се създава и поддържа публичен регистър за разпоредителните сделки с имоти-общинска собственост.В регистъра се вписват данни съгласно изискванията на чл.41,ал.4.от ЗОС. 

Чл.50. Продажбата на идеални части от съсобствени имоти, по реда на чл.36 от Закона за собствеността, в които Общината притежава по-малко от половината от имота, се извършва от Кмета на Общината след решение на Общински съвет по пазарни цени, изготвени от лицензиран оценител. 

Чл.51. (1) Продажбата на нежилищни имоти (земя) - частна общинска собственост се извършва от Кмета на Общината без търг или конкурс на физически и юридически лица, собственици на законно построена върху нея сграда. /или придобили право на строеж върху общинска земя - урегулиран поземлен имот. //Абзаца отменен съгласно реш.98/15.03.2017 г на Адм.съд Плевен/
(2) Лицата по ал.1, могат да подадат молба за придобиване правото на собственост върху общинската земя до Кмета на Общината .Молбата се придружава със съответното разрешение за строеж, одобрения архитектурен проект или констативен протокол № 15 за установяване годността на строежа. 

/(3) Правата по ал. 1 имат и лицата, придобили право на строеж върху общинска земя за построяване на жилищна, вилна или друг вид сграда, съгласно разпоредбите на § 4А от ПЗР на ЗСПЗЗ/; /ал.3 е отменена съгласно реш.98/15.03.2017 г на Адм.съд Плевен/
(4) Собствениците на жилища и други обекти в етажна собственост, придобили идеални части от правото на строеж върху общинска земя, могат да придобият идеална част от правото на собственост върху земята, върху която е застроена сградата, съответстваща на притежаваната идеална част от правото на строеж при условие, че за общинската земя е отреден урегулиран поземлен имот или поземлен имот в урбанизираната територия на Общината , като подадат молба до Кмета на Общината. 

(5)  Молбите на лицата по ал.3 и ал.4 се придружават със следните документи:

1. договор за учредено право на строеж или признато право на строеж 

2. скица на имота от действащия регулационен план 

3.документ за законно учредено право на строеж на роднини по права линия, ако е налице такова

4. удостоверение за наследници 

5. документ за собственост или констативен акт от общинска администрация , че сградата е завършена или в груб вид

6.разрешение за строеж

7. Оценка от лицензиран оценител

8.други документи удостоверяващи факти   и обстоятелства, които са от значение за продажбата.
(6) Когато с влязъл в сила ПУП към момента на подаване на молбата се предвижда ново застрояване върху имота или надстрояване, или пристрояване на съществуващата сграда, в цената на земята се включва и пазарната стойност на правото на строеж върху разликата между реализираното застрояване и предвиденото по ПУП.Главният архитект на Общината осигурява служебно скица от ПУП и становище за предвиденото застрояване. 

(7) В случаите, когато липсва застроителен план, в цената на земята се включва и пазарната стойност на правото на строеж върху разликата между реализираното застрояване и максимално възможното застрояване съгласно застроителните правила и норми за устройство на територията.Главният архитект на Общината изготвя становище за реализираното и максимално допустимото застрояване. 

Чл.52. (1) Разпореждане с общински недвижими имоти се извършва по реда на ЗОС и в случаите на чл.15 ал.3 и чл.17 ал.3 от ЗУТ. 

(2) Предварителният и окончателният договор по чл.15 ал.3 и чл.17 ал.3 от ЗУТ се сключват в писмена форма от Кмета на Общината в следния ред: 

 1.Предварителният договор се сключва след решение на ОбС. 

 2.Окончателният договор подлежи на вписване от Съдията по вписванията по местонахождението на имота. 

(3) Сделка по чл.15 ал.3 и чл.17 ал.3 от ЗУТ може да се сключи по искане на собствениците или по предложение на Кмета на Общината след оценка на придаваемата и на придобиваната земя по пазарни цени, от лицензиран оценител; 

(4) Предварителния договор по ал.2 съдържа цените на частта от имота - общинска собственост за създаване на урегулиран поземлен имот и се сключва въз основа на проект за изменение на действащия подробен устройствен план. В предварителния договор изрично се вписват условията по ал.5, ал.6 и ал.8 на чл.51 от настоящата Наредба. 

(5) В случай, че изменението на подробния устройствен план не влезе в сила шест месеца след сключването на предварителния договор, се извършва нова оценка на частта от имота - общинска собственост за създаване на урегулиран поземлен имот , въз основа на която се сключва окончателния договор. 

(6) В случай, че експертния съвет по чл.5 , ал.4 от ЗУТ установи, че проекта по ал.5 не може да бъде приет без изменения, прави служебно предложение до Кмета на Общината за изменение на предварителния договор. 

(7) Окончателният договор се сключва в срок от един месец след влизане в сила на изменението на подробния устройствен план.След изтичане на този срок, Кметът на Общината може да поиска сключване на окончателен договор по съдебен ред, както и обезщетение в размер на законната лихва върху дължимите суми за периода на забава. 

(8) За сделките по чл.15 ал.3 и чл.17 ал.3 от ЗУТ се събират режийни разноски, данъци и такси. 

Чл.53. (1) Продажба на недвижим имот - частна общинска собственост, може да се извърши без търг или конкурс след решение на Общинския съвет:

1.между общината и държавата или общината и друга община;

2.по искане на инвеститор , получил сертификат за клас инвестиция по Закона за насърчаване на инвестициите /ЗНИ/, с местонахождение на инвестицията на територията на Общината . 

3.на основния пощенски оператор , при условията на чл.30 от Закона за пощенските услуги

4.на други лица, определени в закон 

(2) Продажбата по ал.1 се извършва по пазарна цена, изготвена от независим лицензиран оценител. Въз основа на решението на ОбС Кмета на Общината сключва  договор . 

Чл.54. (1) Дарение на недвижим имот - частна общинска собственост, може да се извърши след решение на Общинския съвет по предложение на Българската агенция за инвестиции на инвеститор, получил сертификат за инвестиция от първи клас. 

(2) Дарение на недвижим имот - частна общинска собственост, може да се извърши след решение на Общинския съвет на Държавата или на юридическо лица на държавна бюджетна издръжка 

(3) Решението на Общинския съвет по предходните алинеи се приема с мнозинство ¾ от общия брой на съветниците 

(4) Въз основа на приетото решение по ал.3  Кмета на Общината сключва договор. 

Чл.55. (1) Съсобствеността върху имоти между Общината и физически или юридически лица  се ликвидира чрез: 

1.доброволна делба; 

2.продажба на частта на Общината; 

3.изкупуване на частта на съсобствениците; 

4.замяна на идеални части с друг равностоен имот. 

(2) При прекратяване на съсобственост в случаите по ал.1,в сделката следва да участват всички съсобственици, като искането за прекратяване на съсобственост следва да бъде направено или потвърдено от всички. 

(3) В случаите по ал. 1,т.3, когато община Гулянци притежава до 50 кв.м.от съсобствен имот,  продажбата на частта на общината, се извършва от Кмета на община Гулянци, без решение на Общинския съвет./ ал.3 е 
отменена съгласно реш.98/15.03.2017 г на Адм.съд Плевен/
(4)  Алинея 3 се прилага само в случаите, когато предмет на сделката е земя, и община Гулянци не притежава собственост или съсобственост в построена върху същата сграда. /ал.4 е отменена съгласно реш.98/15.03.2017 г на Адм.съд Плевен/
(5) Доброволна делба се осъществява чрез : 

1. даване или получаване в дял на реални части от имота; 

2. получаване собствеността на целия имот от един от съсобствениците с изплащане частите на останалите съсобственици в брой, когато имотът е реално неподеляем. 

(6) Съсобствеността върху недвижими имоти между Общината и физически или юридически лица се ликвидира по предложение на съсобствениците до Кмета на Общината или по инициатива на Кмета на Общината, с решение на Общински съвет. 

Чл.56. (1) В едномесечен срок след решението на Общинския съвет по предходния член,  Кмета на Общината издава заповед за прекратяване на съсобствеността. Заповедта се връчва на купувача срещу подпис .   

(2) След плащане на цената и на дължимите данъци, такси и режийни разноски в посочения в заповедта по ал.1 срок , Кметът на Общината сключва договор за продажба 

(3) Когато плащането не се извърши в определения срок , Кметът на Общината може да отмени заповедта по ал.1. 

Чл.57 (1) Не може да се извършва замяна на имот- частна общинска  собственост,на право на строеж върху имот- частна общинска собственост, или на учредено в полза на общината право на строеж  с  имот или с  право на строеж -   собственост на държавата,  на физически лица  или на юридически лица ,  освен в случаите , посочени в закона . 

(2) Замяна на имот – частна общинска собственост , или на право на строеж върху имот- частна общинска собственост, с имот или с право на строеж- собственост на физически лица или на юридически лица , може да се извършва: 

1. при прекратяване на съсобственост върху имоти между общината и съсобствениците; 

2. когато имотите, частна собственост, предмет на замяна са предвидени по действащ подробен устройствен план за изграждане на обекти публична общинска собственост и са единствено жилище на собственика по смисъла на чл. 29, ал.5 от ЗОС; 

3. за изпълнение на задължения , произтичащи от международен договор; 

4. между общината и друга община или между общината и държавата ; 

5. и други случаи- при условия и по ред, определени в закон. 

(3) Не се допуска извършването на замени в следните случаи: 

1. имотите- собственост на трети лица, са обременени с ипотека или други тежести, отдадени са под наем или под аренда; 

2.предоставяне на общински урегулирани поземлени имоти, отредени за жилищно строителство, срещу нежилищни имоти, освен в случаите по ал. 2, т. 2; 
3. предоставяне на общински имоти срещу имоти на лица, за които е установено, че без правно основание ползват общински имот, Договорите за наем или за вещни права върху общински имоти са прекратени по тяхна вина или с които общината води съдебни имуществени спорове; 

4. в други случаи, определени в закон. 

(4) Замяната по алинея 2 може да се извърши по инициатива на Кмета на общината или по писмено предложение на заинтересованите собственици или съсобственици на имоти по ал.2.В предложението се посочват предлаганите за замяна имоти или вещни права. При постигане на съгласие кметът на общината внася предложението за замяна в общинския съвет. 

(5) За направените предложения за замяна се изготвя обявление за всеки имот, в което се посочват данни за имотите или вещните права , предмет на предложението за замяна. Обявлението се поставя на определените места в сградата на общината и се публикува на интернет страницата на общината. 

(6) Предложенията по ал . 4 не  обвързват ОбС за извършване на замяна. Отказите на Общинския съвет за извършване на замяна не подлежат на обжалване. 

(7) Решението на общинския съвет за извършване на замяна се приема с мнозинство две трети от общия брой на съветниците. Въз основа на решението на общинския съвет

Кметът на общината издава заповед и сключва договор за замяна

Чл.58. (1) Право на строеж върху имот - частна общинска собственост, се учредява след решение на общинския съвет от Кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план. 
(2) С решението по ал. 1 общинският съвет може да разреши в условията на търга или конкурса да се предвиди заплащането на цената на правото на строеж или на част от нея да се извърши с предоставяне в собственост на общината на обекти в новопостроената сграда или на обекти в друга сграда, които са собственост на лицето, в полза на което е учредено правото на строеж, или то да изгради за своя сметка друг обект за нуждите на общината.В тези случаи условията на търга или конкурса се одобряват от общинския съвет.Стойността на обектите, предоставяни в собственост на общината, не може да бъде по-малка от цената на правото на строеж или на съответната част от него. 

(3) Правото на строеж се учредява безсрочно или за определен срок. 

(4) Когато учреденото право на строеж е с определен срок, след изтичане на срока, за който то е учредено, построеният обект преминава безвъзмездно в собственост на Общината. 

(5) Право на строеж на физически и юридически лица, осъществяващи жилищно строителство, може да се отстъпва срещу предоставяне в собственост на Общината, като цена на правото на строеж, на реални обекти от бъдещото строителство или от вече готови сгради. Лицата, на които се учредява правото на строеж се определят чрез търг или конкурс 

Чл.59. (1) С решение на ОбС, без търг или конкурс, може да се учреди възмездно право на строеж на : 

1. Граждани с установени жилищни нужди, установени по реда на Наредбата по чл. 45а, ал1 от ЗОС - по цени и при условия, определени от Общинския съвет.
2. Юридически лица на бюджетна издръжка; 

3. Религиозни институции, регистрирани съгласно Закона за вероизповеданията за обредни, молитвени или богослужебни домове, за храмове и манастири; 

4.  Други лица, когато това е предвидено в закон 

(2) Безвъзмездно право на строеж може да се учреди след решение на Общинския съвет в случаите на чл.58, ал.1, т.2 , т.3 и т.4 , прието с мнозинство повече от половината от общия брой съветници. 

(3) Безвъзмездно право на строеж може да се учредява в случаите на чл.58,ал.1, т.2,3 и 4 от настоящата Наредба, с решение на Общинския съвет, прието с мнозинство две трети от общия брой съветници. 

 (4) Лицата, които желаят да придобият права по ал.2 и ал.3 подават молба до Кмета на Общината. Кметът на Общината определя задължителните документи, които трябва да придружават молбата. 

(5) Въз основа на молбата и задължителните документи, Кметът на Общината внася предложение в Общинския съвет. Предложението трябва да съдържа : 

1. Имотът за който ще се предоставя съответното право с неговите характеристики, местонахождение, предназначение и фактическо ползване на имота; 

2. Нуждите , за които ще се ползва имота; 

3. Срока, за който ще се предоставя правото на строеж 

Чл.60.(1) Въз основа на резултата от търга или конкурса, съответно на решението на Общинския съвет,   Кмета на Общината издава  заповед . 

(2) След плащане на цената и на дължимите данъци, такси и режийни разноски в посочения в заповедта по ал.1 срок, кметът на общината сключва договор 

(3)  Ако в определения в договора за отстъпено право на строеж срок не бъде построена предвидената сграда, правото на строеж се отнема по реда на Закона за собствеността. Внесената сума за правото на строеж не се връща. 

(4) Кметовете на съответните населени места в срок до 31.12. всяка година   предоставят на Кмета на Общината справка за нереализираното право на строеж 

Чл.61. Допълнително право на строеж върху недвижим имот - частна общинска собственост се учредява със заповед на Кмета без провеждането на търг или конкурс по пазарни цени при разлика в разгънатата застроена квадратура между предвидените по ЗРП застрояване и окончателно установената с конкретния одобрен проект 

Чл.62. Право на надстрояване/ и или на пристрояване на сграда, построена върху имот- частна общинска собственост, се учредява от Кмета на общината без търг или конкурс, на собственика на сградата, както и на собственици на жилища в сгради- етажна собственост, или на техни сдружения, при наличие на одобрен от гл.архитект проект, при условие, че не се обособява самостоятелен обект и са спазени изискванията на чл.183, ал.2 от ЗУТ.  

Чл.63.(1) Право на надстрояване и пристрояване върху нежилищни сгради, собственост на физически или юридически лица, построени върху имоти- частна общинска собственост, се учредява с решение на общинския съвет , без търг или конкурс, когато надстрояването или пристрояването води до обособяването на самостоятелен обект на собственика на сградата. 

 (2) В случаите когато собствениците на сградата са повече от един, правото на надстрояване и пристрояване, се учредява на всички собственици, или след съгласието им, на някои от тях. 

Чл.64. / нова с Решение № 295/28.04.2017 г./ „Правото на надстрояване и пристрояване върху нежилищни сгради, собственост на физически или юридически лица, построени върху имоти, частна общинска собственост, се учредява от Кмета на Общината , след решение на Общинския съвет , в случаите когато надстрояването или пристрояването не води до обособяването на самостоятелен обект, на собственика на обекта“.

Чл.65. Безвъзмездно право на надстрояване и пристрояване може да се учреди от Общинския съвет в случаите по чл.58, ал.2 и ал.3 по реда на ал.4 и ал.5 от същия член. 

Чл.66. (1) Въз основа на резултата от търга или конкурса, съответно на решението на Общинския съвет, Кмета на Общината издава заповед . 

(2) След плащане на цената и на дължимите данъци, такси и други разходи в посочения в заповедта по ал.1 срок, Кметът на Общината сключва договор . 

Чл.67. (1) Право на ползване върху недвижим имот - частна общинска собственост се учредява по решение на ОбС взето с мнозинство повече от половината от общия брой общински съветници за срок не по-дълъг от 10 години, след проведен търг или конкурс по начални цени, определени от лицензиран оценител. 

(2) Възмездно и безвъзмездно право на ползване върху недвижими имоти-частна общинска собственост, може да се учреди по решение на Общинския съвет, без търг или конкурс на лица , определени в специален закон въз основа на заявление до кмета на общината , придружено с доказателства, че заявителят отговаря на условията на специалния закон и са налице основанията за учредяване на правото на ползване без търг или конкурс. 

(3) Във всички други случаи правото на ползване се учредява след провеждане на търг или конкурс 

Чл.68. (1) Възмездно или безвъзмездно право на преминаване през урегулирани и неурегулирани поземлени имоти - общинска собственост се учредява със заповед на Кмета на Общината без търг или конкурс за изграждането,разширението или поддържането на съществуващи мрежи и съоръжения от техническата инфраструктура 
(2) Безвъзмездно право на преминаване през имоти - общинска собственост се учредява на лица определени в специален закон въз основа на заявление до Кмета на Общината , придружено с доказателства, че заявителят отговаря на условията на специалния закон. 

(3) Възмездното право на преминаване през общински поземлени имоти се определя по реда на чл.210 от ЗУТ и се заплаща преди издаване на заповедта по ал.1. 

(4) Заповедта по ал. 1 се вписва в имотния регистър по партида на поземления имот, който се обслужва от учреденото право на преминаване през общинския поземлен имот и в акта за общинска собственост.". 

Чл.69. Правото на прокарване на отклонения от общи мрежи и съоръжения на техническата инфраструктура през поземлени имоти се учредява със заповед на Кмета на Общината в случаите, когато друго техническо решение е явно икономически нецелесъобразно. 

Чл.70. Разпореждането с недвижими имоти - частна общинска собственост се извършва след изготвянето на пазарна оценка от независим лицензиран оценител. Изготвянето на оценката се възлага от Кмета на Общината.Стойността на разходите, направени от Общината за изготвяне на оценката се възстановяват от физическото или юридическото лице, с което се сключва разпоредителната сделка. 

РАЗДЕЛ  ІІІ
ОСОБЕНИ ПРАВИЛА ЗА РАЗПОРЕЖДАНЕ С НЕДВИЖИМИ ИМОТИ – ЧАСТНА ОБЩИНСКА СОБСТВЕНОСТ

Чл. 71 (1) Общинските сгради , постройки и съоръжения се премахват със Заповед на Кмета на Общината , когато това е предвидено с влязъл в сила ПУП и новото строителство е предстоящо, както и по реда на чл.195, ал.5 от ЗУТ, когато са потенциално опасни и застрашени от самосрутване.
(2) Общинските сгради, постройки и съоръжения, освидетелствани по чл.195 от ЗУТ се премахват със заповед на оправомощено по реда на §1, ал.3 от допълнителните разпоредби на ЗУТ лице, при спазване на чл.197 , ал.1 от ЗУТ

РАЗДЕЛ ІV
РАЗПОРЕЖДАНЕ С ДВИЖИМИ  ВЕЩИ - ЧАСТНА ОБЩИНСКА СОБСТВЕНОСТ

Чл.72. (1) Продажбата на движими вещи – частна общинска собственост се извършва чрез публичен търг по реда на наредбата за реда и условията за провеждане на търгове и конкурси  на ОбС , по пазарни цени , изготвени от оценители  , сключили договор с общината за извършване на такава дейност.

(2) движими вещи, чиято пазарна цена не надвишава 1000 лв.се продават от кмета на общината без решение на ОбС

(3) продажбата на движими вещи, частна общинска собственост , чиято пазарна цена надвишава 1000 лв. се извършва от Кмета на  общината , след решение на ОбС , след провеждане на публичен търг
(4) Началните цени при провеждане на търгове или конкурси за разпореждане с имоти или с вещни права върху имоти - общинска собственост, не могат да бъдат по-ниски от цените, определени от общинския съвет.
Чл.73. (1) Замяна и предоставяне право на ползване върху движими вещи-частна общинска собственост се извършват с договор, сключен от Кмета на Общината. 

(2) Цената на вещите или правото на ползване се определят от лицензиран оценител. 

Чл.74. Движими вещи частна общинска собственост, които не са необходими за осъществяване дейността на Общинския съвет и общинската администрация, негодни вещи, както и вещи, които са останали непродадени след провеждането на търг могат да бъдат предоставени безвъзмездно до под балансова стойност на учебни, научни, културни, здравни или спортни заведения и организации, както и да бъдат бракувани със заповед на Кмета на Общината, въз основа на протокол, изготвен от назначена от тях комисия. 

  
РАЗДЕЛ V
РЕД ЗА ВЛАДЕНИЕ И УПРАВЛЕНИЕ НА БЕЗСТОПАНСТВЕНИТЕ ИМОТИ НА ТЕРИТОРИЯТА НА ОБЩИНА ГУЛЯНЦИ

Чл.75. (1) Безстопанствен имот се установява от комисия , определена със заповед на Кмета на Общината , в която влизат юрист и  представители на  сектор "Управление на общинската собственост" и отдел "ТСУ". 

(2) Комисията по ал.1 проучва наличието на собственик на имота и документи за същия и съставя протокол в който се посочва: точно описание на имота, местонахождението му, площ, граници, резултатите извършените проучвания.; 

(3) За имот, за който комисията не установи собственик или владелец, изготвя предложение до Кмета на Общината . 

(4) Въз основа на предложението по ал.3, Кметът на Общината издава заповед за завладяване (заемане) на имота и вписването му  в  специален регистър на безстопанствените имоти на територията на Общината , създаден към отдел"Управление на общинската собственост".Заповедта съдържа и мероприятията, които трябва да се проведат за привеждането му в състояние да бъде използван по предназначение. 

(5) Завладеният безстопанствен имат се управлява съобразно реда за управление на съответния вид имот - частна общинска собственост, указан в тази наредба или в наредбата по чл.45а от ЗОС. 

Чл.76. След изтичане на законния срок от вписване на имота в регистъра на безстопанствените имоти, за същия се съставя АОС по чл.79 от ЗС. 

ГЛАВА ПЕТА
ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКИ ЗЕМЕДЕЛСКИ ЗЕМИ, ОГРАНИЧЕНИ ВЕЩНИ ПРАВА И ИМУЩЕСТВО.
Чл. 77. (1) Община Гулянци придобива земеделски земи и ограничени вещни права върху тях по следните способи:

1.Възстановяване по реда на Закона за собствмеността и ползването на земеделските земи;

2.Придобиване по реда на чл.19, ал.1 от ЗСПЗЗ с протоколно решение на комисията по чл.19, ал.2 от ЗСПЗЗ;

3.Придобиване собственост на земеделски земи, които не принадлежат на граждани, 
юридически лица и Държавата (Чл.25 ЗСПЗЗ)

4.Придобиване възмездно или безвъзмездно по силата на закон, съдебно решение, по завещание или чрез правни сделки.

5.Придобиване на имущество на заличените организации по § 12 от ПЗР на ЗСПЗЗ по реда и при условията, определени в Чл.30 от ЗСПЗЗ.

(2)Възникването на правото на собственост върху земеделските земи по ал.1 се 
установява с Акт за общинска собственост.

Чл. 78 (1) Кметът на Общината и Кметовете на населените места организират, ръководят и контролират управлението на земеделските земи от Общинския поземлен фонд.

(2)Свободните земеделски земи - общинска собственост и тези с изтичащ срок на договора , се обявяват ежегодно в Програмата за управление и разпореждане с имотите общинска собственост и се отдават под наем или аренда.

Чл.79. (1) Отдаването на земите от общинския поземлен фонд, с изключение на мерите и пасищата, се извършва чрез публичен търг или публично оповестен конкурс по ред, определен в Наредбата за реда и условията за провеждане на търгове и  конкурси за отдаване под наем и разпореждане с общинско имущество

(2) Земите от общинския поземлен фонд могат да се отдават под наем или аренда без търг или конкурс:

1. когато са заети с трайни насаждения;

2. когато не са били използвани две или повече стопански години, установено с констативен протокол на комисия, назначена със заповед на кмета на общината в която задължително участва кмета на населеното място по местонахождение на имота;

3. в случаите по чл. 37в, ал. 10 от ЗСПЗЗ;

4.в други случаи, определени в закон.

5.касаещи маломерни лозя и трайни насаждения до 1 дка, и ниви до 3 дка 

(3)  Когато има повече от един кандидат за наемане на един имот по реда на ал. 2 , се провежда търг или конкурс по реда на Наредбата за реда и условията за провеждане на търгове и  конкурси за отдаване под наем и разпореждане с общинско имущество

(4)   Размера на годишния наем се определя с решение на общинския съвет и не може да е по-малък от този, определен в Тарифата за определяне на наемните цени на общинско имущество в Община Гулянци.

(5)  В договорите за наем се предвижда увеличаване на наемната цена в случаите на промяна на Тарифата за определяне на наемните цени на общинско имущество в Община Гулянци, с Решение на ОбС гр.Гулянци

Чл.80(1) Свободните земеделски земи, определени по чл.77, ал.1 се съобщават на населението от Кмета на Общината чрез Кметовете и Кметските наместници на населените места. Уведомлението съдържа сведения за земите, които се отдават под наем - начин на трайно ползване; категория, размер и местонахождение на земята; размер на наема. В обявлението се посочва и датата до която могат да се предявяват исканията за предоставяне на земеделски земи под наем.

(2) Кметовете на кметствата и кметския наместник уведомяват населението в съответното населено място за земите, подлежащи на отдаване под наем чрез писмени обяви, поставени на видими места в сградата на кметството.

(3)   Заинтересованите лица могат да правят справки за конкретните имоти в общината.

Чл.81 (1). Безимотните и малоимотните граждани, които искат да получат земя под наем, подават в срока по ал. 1 на предходния член заявление до кмета на общината с данни: име, презиме и фамилия по документ за самоличност, ЕГН и постоянен адрес на заявителя. В заявлението се посочват  номера на имота по КВС,  площта и местонахождението на земята, която се иска под наем.

(2) Към заявлението безимотните кандидати прилагат декларация, че не притежават земеделска земя, не им се възстановява право на собственост върху земя по ЗСПЗЗ - пряко или по наследство.

(3) Към заявлението малоимотните прилагат решение на Общинската поземлена комисия по чл. 18-ж, ал.1 и 2, или чл. 27 от ППЗСПЗЗ, както и декларация, че не притежават други земи в страната извън посочените в § 1 от ДР на ППЗСПЗЗ.

(4)  Към заявлението се прилага нотариално заверено пълномощно, когато то се подава чрез пълномощник.

Чл.82 (1) Постъпилите в срок заявления по чл.79 се разглеждат от комисия, назначена със заповед на Кмета на общината , при спазване на изискванията за предимство, посочени в чл. 21, ал. 1 и 2 от ЗСПЗЗ. В комисията задължително се включва и Кмета на съответното населеното място

(2) На безимотно лице могат да се отдадат  под наем не повече от 15 декара земеделски земи.

(3) Малоимотно лице може да получи под наем такава площ земя, която заедно с площта на собствената му земя не надвишава 15 декара.

(4) Въз основа на протокола от комисията, Кметът на Общината одобрява списък на безимотните и малоимотни граждани, на които се предоставя под наем земеделска земя от ОПФ. Списъкът се обявява по реда на чл.78, ал. 1 и ал. 2 от настоящата наредба и е основание за сключване на договор за наем.

(5) Договорът за наем се сключва от Кмета на Общината за срок до 3 стопански години.

Чл.83.(1) След задоволяване на нуждите на безимотните и малоимотни граждани, останалата земеделска земя от ОПФ се отдава под наем а на физически и/или юридически лица чрез публичен търг или публично оповестен конкурс , проведен по реда на Наредбата за  реда и условията за провеждане на публични търгове и публично оповестени конкурси за отдаване под наем и разпореждане с общинско имущество в Община Гулянци
(2) Договорите за наем се сключват от Кмета на общината за срок до пет години.
(3) Договорите за отдаване под наем на земеделски земи се прекратяват предсрочно: 

1.С едностранно писмено предизвестие отправено 15 дни преди края на стопанската година , т.е 01 октомври, поради неспазване условията на договора 

2. При разпоредителна сделка с общинския имот 

3.При възстановяване собственост върху имота по чл.19 от ЗСПЗЗ. 

(4) Наемът се заплаща от наемателя при сключване на договора, предварително за първата стопанска година.

(5)  Всяка следваща годишна вноска се заплаща предварително за стопанската година към датата на подписване на договора в текущата календарна година
(6)  Отдадените под наем земи, за които наемната цена е заплатена, се предават на наемателя от длъжностно лице на общинска администрация или от Кмета на кметството.
(7)  При наличие на споразумителен протокол по чл. 37в от ЗСПЗЗ, земеделската земя се отдава под наем за срок от една стопанска година на ползвателя, обработващ масива, в който попада съответният имот от ОПФ, при наем определен в заповедта по чл.37 в, ал.7 /в размер на средното годишно рентно плащане за землището.
(8)  Договорите за отдаване под наем на земеделски земи се прекратяват предсрочно:
 1.с едностранно писмено предизвестие отправено 15 дни преди края на стопанската година , ако не се спазват условията по договора

2. при неплащане на наема предварително за следващата стопанска година в срок до 30.09. на текущата календарна 

3.При разпоредителна сделка с общинския имот

4. При принудително отчуждаване на наетия имот за държавни нужди, съгласно ЗДС или в случаите на промяна на собствеността с Решение на Съда или ОбС гр.Гулянци
Чл.84(1) Земите от ОПФ, отдадени под наем се използват според тяхното предназначение. При ползване на земята наемателят е длъжен да не уврежда почвата и да спазва санитарно-хигиенните, противопожарните и екологичните норми.

(2)   Не се допуска преотдаване на наетата земеделска земя от ОПФ на трети лица.

(3) При установено неизпълнение на условията на ал.1 и ал.2 договора се прекратява предсрочно, като платеният наем не се връща.
Чл.85 (1)Земи от ОПФ се отдават под аренда на физически и/или юридически лица чрез публичен търг или публично оповестен конкурс , проведен по реда на Наредбата за реда и условията за провеждане на търгове и  конкурси за отдаване под наем и разпореждане с общинско имущество, след решение на ОбС, за срок до 10 години

 (2) За създаване на лозови, овощни и др. трайни насаждения, с решение на Общинския съвет могат да се отдават под аренда земеделски земи - безспорна общинска собственост при спазване на изискванията на Закона за арендата в земеделието 

(3)   Размерът на арендното плащане се определя от ОбС , по предложение на Кмета на Общината, като то не е по-ниско от определените цени в Тарифата за определяне на наемните цени на общинско имущество в Община Гулянци.

(4)  Арендната цена се заплаща, в началото на стопанската година , в срок от 01.09. до 30.09 на текущата календарна година.
страна на арендатора.
(5)  останалите клаузи на договора за аренда да са съобразени със Закона за арендата в земеделието 
Чл.86 При условията на Чл.10б, ал.1 от ЗСПЗЗ ОБС гр.Гулянци въз основа на мотивирано предложение на Общинска служба „Земеделие” определя за обезщетение земеделски земи от ОПФ - в случаите когато земите, върху които собствеността не може да се възстанови,  са застроени с обекти - общинска собственост.

Чл.87(1) Оземляване на безимотни и малоимотни граждани се извършва със земи от Общинския поземлен фонд. Размерът и местонахождението на земите за оземляване се определят по предложение на Общинската служба „Земеделие“ и се приема от Общинския съвет.

(2)   Оземляването се извършва от Общинска служба „Земеделие“ - гр. Гулянци , след подадена информация от Общината за размера, категорията и местонахождението на свободните и годни за селскостопанско производство земи от ОПФ по реда на чл. 20 и чл.21 от ЗСПЗЗ.
Чл. 88  Разпоредителни сделки със земи от ОбПФ се извършва след решение на Общински съвет, по реда на  раздел втори от тази наредба.
Чл.89.(1) Замяната на земеделски земи от общинския поземлен фонд със земеделски земи на граждани, юридически лица и държавата може да се извърши, когато:

1.е единствен способ за прекратяване на съсобственост;

2. е единствен способ за изпълнение на задължения, произтичащи от международен договор;

3. имотите, предмет на замяна, са включени в проект за уедряване по чл. 37е и 37з от ЗСПЗЗ.
(2)Замяната на земеделски земи от общинския поземлен фонд със земеделски земи на граждани, юридически лица и държавата се извършва с решение на общинския съвет след представяне на мотивирано становище на общинската служба по земеделие.

(3)Замяна на земеделски земи по ал. 1 не се извършва, когато земите - собственост на граждани, юридически лица или държавата , са обременени с ипотека или други тежести, отдадени са под наем или под аренда, намират се в санитарно-охранителни зони, няма пряк пътен достъп до тях, както и в други случаи, определени с правилника за прилагане на закона, или замяната не е в интерес на общината.

(4) За подготовка на замяната се комплектува преписка с документите, удостоверяващи правото на собственост върху имотите, подлежащи на замяна, техните оценки, спазването на законните изисквания и на условията по ал. 3.

(5) След решението на Общинския съвет за извършване на замяната Кмета на общината издава заповед. В едномесечен срок от съобщаването на заповедта заинтересованото лице заплаща дължимите данъци, такси, разноски и други плащания.

(6)В едномесечен срок след заплащането на сумите по ал. 5 въз основа на заповедта се сключва писмен договор. Договорът се вписва в службата по вписванията по местонахождение на имотите за сметка на заявителя. Нотариална форма не е необходима.

(7) Когато заявителят не е заплатил дължимите суми в срока по ал. 6 или не се е явил, за да подпише договора в срока по ал. 7, се смята, че се е отказал от сключването на сделката.

(8)Уедрените земеделски земи, придобити чрез замяна със земеделски земи от общинския поземлен фонд, не могат да се раздробяват чрез разпоредителни сделки за срок 10 години от извършването на замяната.
(9) Кметът на общината публикува на интернет страницата на общината заповедите за замяна на земеделски земи от общинския поземлен фонд, с изключение на съдържащите се лични данни
Чл.90 Делба на земеделски имоти или разпореждане с реални части от такива имоти могат да бъдат извършвани при спазване изискванията на Чл.10, ал.2 от ППЗСПЗЗ

Чл.91(1)  Общинските мери и пасища са публична общинска собственост и може да се обявяват за частна общинска собственост при промяна предназначението им по реда на ЗОС.

(2) Промяна на предназначението по ал.1 се допуска по изключение за:

1.изграждане на обекти на техническата инфраструктура по смисъла на Закона за устройство на територията;

2. инвестиционни проекти, получили сертификат за инвестиции клас А или клас Б по Закона за насърчаване на инвестициите;

 3.създаване на нови или разширяване строителните граници на съществуващи урбанизирани територии (населени места и селищни образувания), както и създаване или разширяване границите на отделни урегулирани поземлени имоти извън тях;

 4.инвестиционни проекти, свързани със социално-икономическото развитие на общината.

 5.други случаи, определени в закон.

 (3) В случаите по ал. 2 върху мерите и пасищата могат да се учредяват ограничени вещни права и сервитути.

 (4)Общинският съвет приема решение за промяна на предназначението по ал. 2 и за учредяване на правата по ал. 3 с мнозинство три четвърти от общия брой на общинските съветници при спазване на условията и реда, предвидени в чл. 25 от ЗСПЗЗ

Чл.92
(1) Общинският съвет ежегодно приема решение с мнозинство, повече от половината от общия брой на съветниците за предоставяне и актуализиране на ползването на мерите и пасищата в съответствие с разпоредбите на чл.37о от ЗСПЗЗ

(2) Към решението се прилага списък с данни за земеделските стопани или техни сдружения, регистрирани като юридически лица, отглежданите от тях животни, данни за физическите блокове и парцелите на общинските мери и пасища, карта за ползването на мерите и пасищата по физически блокове, определени в Системата за идентификация на земеделските парцели, както и други данни, необходими за кандидатстване за подпомагане по схемата за единно плащане на площ.

(3)  Кметът на съответното кметство съгласува списъка с участъковия ветиринарен лекар.

(4)  Решението на общинския съвет е правно основание за общо ползване на мерите и пасищата за целите на чл. 41 от Закона за подпомагане на земеделските производители.

(5) Земеделски стопанин, включен в списъка по ал. 2, може да получи заверено от копие на решението за определяне на ползването на мерите и пасищата.

Чл.93 (1) Мерите и пасищата - общинска собственост, които не са необходими за отглеждане на пасищни животни в съответното землище, могат да се отдават под наем чрез търг или конкурс за срок до 5 години на лицата, поели задължението да ги поддържат в добро земеделско и екологично състояние, включително и на лица, участващи по европейски проекти.
(2) Отдаването на мерите и пасищата по ал. 1 се извършва при спазване на изискванията по чл. 37и - 37о от ЗСПЗЗ

(3) Началната тръжна цена за отдаване под наем и аренда на мерите и пасищата чрез търг или конкурс за индивидуално ползване е определена  в Тарифата за определяне на наемните цени на общинско имущество в Община Гулянци. В случаите при които се отдават под наем пасища по европейски проекти за начална тръжна цена се взема цената  от  начин на трайно ползване друга селскостопанска територия, според категорията на съответното пасище;
(4)    Въз основа на резултатите от публичния търг или публично оповестения конкурс Кметът на общината сключва договор за 5 години. По искане на наемателя или арендатора, договора може да се сключи и за по-кратък срок, а в случаите в които наемателят  участва по европейски проекти и изискване е малко по-дълъг срок на договора, срока на договора може да се удължи най- много до три месеца;
(5)   Мерите и пасищата от общинския поземлен фонд, за които са сключени наемни договори по ал. 4, не могат да се преотдават за ползване на трети лица.

(6)  Договорите за наем  за индивидуално ползване могат да се прекратяват преди изтичането на срока, в случаите  когато ползвателят:

1. не отговаря на условията за отдаване на земеделските земи под наем или аренда;

2. не спазва условията за поддържане на земята в добро земеделско и екологично състояние, определени по реда на чл. 42 от Закона за подпомагане на земеделските производители.
(7) Договорите за аренда  за индивидуално ползване могат да се прекратяват по реда на Закона за арендата в земеделието:

Чл.94 (1) С решение на Общинския съвет могат да се отдават под наем без търг или конкурс на търговски дружества земеделски земи от ОПФ,необходими като терени за временно използване, за спомагателни и допълнителни площадки, комуникации и други, свързани с изграждането, ремонта и поддържането на обекти на техническата инфраструктура, за срока на ремонтно-строителните дейности. Решението на Общинския съвет съдържа точна идентификация на имота и годишна наемна цена.

(2)   Въз основа на решението на Общинския съвет се сключва договор за наем от Кмета на Общината.
ГЛАВА ШЕСТА
НАДЗОР И АКТУВАНЕ НА ИМОТИТЕ - ОБЩИНСКА СОБСТВЕНОСТ
  

Чл.95. Община Гулянци удостоверява възникването, изменението и погасяването на правото си на собственост върху имоти с акт за общинска собственост. 

Чл.96. (1) Отдел "ТСУ" уведомява отдел по общинска собственост за нови урегулирани поземлени имоти, образувани в резултат на приемане на подробни устройствени планове или изменение на съществуващи планове, с оглед съставяне на актове за общинска собственост, като към уведомленията се прилагат задължително скици на новообразуваните урегулирани поземлени имоти, с необходимите показатели, както и заверено копие от влязлата в сила заповед. 

(2) Търговските дружества с едноличен собственик на капитала общината, както и търговските дружества с участие на община Гулянци в капитала им, придобили права или вещни права върху недвижими имоти, са длъжни в едномесечен срок от възникване на придобивното основание да уведомят отдел по общинска собственост като представят необходими документи, легитимиращи ги като собственици. 

(3) Кметовете на кметства подпомагат отдел по общинска собственост при осъществяване на функциите и задачите й, чрез извършване на справки, предоставяне на документи и извършване на други действия 

Чл.97. Актове за общинска собственост се съставят за всички недвижими имоти - общинска собственост, с изключение на имотите, посочени в чл. 56, ал. 2 от Закона за общинската собственост, освен ако в специален закон е предвидено друго. 

Чл.98. (1) Актът за общинска собственост се съставя в два екземпляра от длъжностно лице, определено от кмета на общината, по образец утвърден от министъра на регионалното развитие и благоустройство и министъра на правосъдието образец. Актът се подписва от актосъставителя и се утвърждава от Кмета на община Гулянци 

(2) Акта за общинска собственост се предоставя за вписване по реда на Закона за кадастъра и имотния регистър в Служба по вписванията, към Агенция по вписванията към Министъра на правосъдието. 

(3) В Служба по вписванията се представят двата оригинала на акта.
(4) Вписаният оригинал на акта за общинска собственост се съхранява в община Гулянци, отдела по общинска собственост. 

(5) Препис от вписания акт се изпраща от съответното длъжностно лице, в седемдневен срок от вписването му на Службата по геодезия, картография и кадастър и на лицата, на които е предоставен имотът. 

Чл.99. За всеки общински имот се съставя досие по образец, утвърден от министъра на регионалното развитие и благоустройството и министъра на правосъдието, към което се прилага копие от акта за собственост и документите, удостоверяващи възникването, изменението и прекратяването на правото на собственост на общината, предоставените права на трети лица, както и други данни, определени в наредбата по чл. 63, ал. 3 от ЗОС. 

Чл.100. (1) Актът за общинска собственост за имот, прехвърлен безвъзмездно в собственост на общината от държавата, както и за имот, придобит в собственост на общината чрез покупко-продажба от държавата, се съставя след отписването му от актовите книги за държавна собственост по ред, определен от Министерския съвет. 

(2) Актът за общинска собственост за имот - държавна собственост, преминал в собственост на общината по силата на закон, се съставя по реда на чл. 75, ал. 1. Препис от акта се изпраща на областния управител в 7-дневен срок от вписването му в службата по вписванията. Въз основа на вписания акт за общинска собственост областният управител отписва имота от актовите книги за държавна собственост. 

(3) Когато при изменение в подробните устройствени планове се образуват нови урегулирани поземлени имоти - общинска собственост, за всеки новообразуван урегулиран поземлен имот се съставя нов акт за общинска собственост, в който се посочват номерът и датата на стария акт. Промяната се отбелязва и в стария акт и в съответния регистър. 

(4) При промяна на характера на собствеността от публична в частна или обратно се съставя нов акт, като това обстоятелство се отбелязва в новия и в стария акт и в регистрите. 

Чл.101. Всяко ново вписване в актовете за общинска собственост се подписва от съответното длъжностно лице и се утвърждава от органа, утвърдил акта. Върху акта за общинска собственост на имот, който е престанал да бъде собственост на общината, или за който е съставен нов акт, се отбелязва това обстоятелство и той се съхранява в отдела по общинска собственост. 

Чл.102. След съставянето на всеки акт за общинска собственост данните и обстоятелствата констатирани в него, се вписват в главен регистър за публичната общинска собственост и главен регистър за частната общинска собственост, по образци, утвърдени от министъра на регионалното развитие и благоустройството и министъра на правосъдието. Актовете за общинска собственост, главните регистри и досиетата на имотите се съхраняват безсрочно. 

Чл.103. (1) Недвижимите имоти - общинска собственост, неправилно актувани като такива, както и тези, основанието за актуването на които е отпаднало, се отписват със заповед на Кмета на община Гулянци. 

(2) Отписването се извършва въз основа на писмено искане на собственика, подадено до отдела по общинска собственост, като към искането се прилагат доказателства за собственост. 

(3) Споровете, касаещи собствеността върху имоти, се решават по съдебен ред. 

Чл.104. (1) Актовите книги за общинските имоти са общодостъпни и всеки може да иска справка по тях като подаде писмено искане до отдела по общинска собственост. 

(2) В двуседмичен срок от подаване на искането по ал.1, отдела по общинска собственост изготвя исканата справка. 

(3) Отдела по общинска собственост няма право да предоставя данни, представляващи "лични данни" по смисъла на Закона за защита на личните данни. 

  

ГЛАВА  СЕДМА
ОПАЗВАНЕ И ЗАЩИТА НА ОБЩИНСКАТА СОБСТВЕНОСТ
  

Чл.105. (1) Изземването на общински имоти, които се владеят или държат без основание, не се използват по предназначение, или необходимостта от които е отпаднала, се извършва със заповед на Кмета на Общината. 

(2) Заповедта се издава въз основа на констативен акт. В акта трябва да бъдат посочени данни за: собствеността, физическото или юридическото лице, което владее или държи имота, основанието за това, писмото, с което Общината е задължила лицето в определен срок доброволно да освободи имота и за неизпълнението на това задължение. 

  

ГЛАВА ОСМА
АДМИНИСТРАТИВНО-НАКАЗАТЕЛНИ РАЗПОРЕДБИ

Чл.106.  Наемател на общински имот, който наруши забраните по чл.25, ал.6 от настоящата Наредба за неговото пренаемане, съвместно ползване по договор с трети лица или за използването му за стопанска и производствена дейност се наказва с глоба или имуществена санкция в размер от 100 до 500 лева. 

Чл.107. Който без законно основание завземе общински имот, се наказва с глоба от 100 до 500 лева, ако не подлежи на по-тежко наказание. 

Чл.108. Който не изпълни заповед или решение в едномесечен срок от влизането им в сила за освобождаването на общински имот, се наказва с глоба или имуществена санкция в размер  от 500 до 1000 лева, ако не подлежи на по-тежко наказание. 

Чл.109. Актовете за установяване на нарушенията се съставят от длъжностни лица, определени от Кмета на Общината 

Чл.110. Наказателните постановления от тази наредба се издават от Кмета на Общината или от упълномощени от него длъжностни лица. 

Чл.111. Административно - наказателното производство за нарушения по тази наредба се извършва по реда на ЗАНН. 

  

ДОПЪЛНИТЕЛНИ РАЗПОРЕДБИ
  

§ 1. Настоящата наредба не се прилага върху  действащите  към момента на приемането и договори

§ 2.За стопанска година да се счита времето от 01.10.на съответната година до 01.10.на следващата година.                

§ 3. Участниците в процедурите за публични търгове и публично оповестени конкурси могат да подават жалба срещу заповедта на Кмета на общината, с която се определя спечелилия, по реда на АПК. 

§ 4. Членовете на комисията и отговорните служебни лица,участващи в организацията и провеждането на процедурите, са длъжни да спазват анонимността на информацията за тръжните условия и изисквания. 

  

ПРЕХОДНИ И ЗАКЛЮЧИТЕЛНИ РАЗПОРЕДБИ
  

§ 1.Тази наредба отменя Наредбата за реда за придобиване, стопанисване, управление и разпореждане с общинско имущество, приета с Решение на Общински съвет Гулянци № 229 /31.05.2012г.
§ 2.Настоящата наредба се издава на основание чл.8,ал.2 от Закона за общинската собственост. 

§ 3.Указания по прилагането на Наредбата,както и контролът по нейното изпълнение,се възлага на Кмета на Общината. 

§ 4. Настоящата Наредба е приета с Решение .№ 447/28.03.2013 г на ОбС Гулянци  и  влиза в сила три дни след огласяването й за изпълнение на предназначените информационни табла и официалния сайт на Община Гулянци 

§5.Чл..51 ал.1 в частта”или придобили право на строеж в/у общинска земя- УПИ”, ал.3,  чл.55 ал.3 и ал.4 от Наредбата са отменени съгласно Реш.98/15.03.2017 г на Административен съд Плевен

§6.Чл.64 е изменен с Решение № 295 от 28.04.2017 г.
§7.Чл.20 ал.1 изр.1 в частта” ”с изключение на обектите, подлежащи на концесиониране” е променен съгласно Реш.№538/23.11.2018 година

